ming030890/wiki-yue-high-quality huggingface dataset:
烏冬

烏冬（粵拼：wu1 dung1，日文：饂飩/うどん）係日本式白色嘅麪，麪身比較粗，色水白淨，通常放湯食。
烏克蘭蘇維埃社會主義共和國

烏克蘭蘇維埃社會主義共和國 (烏克蘭文：Українська Радянська Соціалістична Республіка、俄文：Украинская Советская Социалистическая Республика)，簡稱做蘇烏或者烏克蘭加盟國，係蘇聯嘅其中一個加盟國，由1922到1991年期間存在。喺蘇聯嘅一黨專政之下，烏克蘭完全由蘇聯共產黨管治。

歷史
烏克蘭蘇維埃社會主義共和國由1917年十月革命之後開始出現，到俄國內戰開始之後，一路都支持住布爾什維克嘅蘇俄。。與此同時，烏克蘭出現咗獨立戰爭，蘇烏同烏克蘭人民共和國互相鬥爭嚟掌權。喺佢哋贏咗之後，佢哋同其他加盟國一齊組成咗蘇聯。
到1920-30年代，蘇聯阿頭史太林因為驚烏克蘭會出現民族主義嚟威脅佢嘅權力，所以用集體耕作嘅手法，嚟強逼烏克蘭嘅農夫交出佢哋嘅收成。呢個行動搞到原本自己種嘢食嘅人反為唔夠嘢食，甚至有幾百萬人餓死，造成咗烏克蘭大饑荒，亦被認為屬於種族滅絕。
到二次大戰嘅巴巴羅薩行動期間，納粹德國成功侵佔咗烏克蘭嘅大部分地方，由1941-44年曾經成立過烏克蘭專員轄區。到蘇聯打贏場仗之後，蘇烏恢復控制返烏克蘭嘅範圍。喺1945年，聯合國成立，喺經過同美國嘅談判之後，蘇聯成功爭取將烏克蘭加盟國同白俄羅斯加盟國入做獨立嘅成員國。
到1991年蘇聯解體嘅時候，蘇烏跟住一齊解散，一個獨立嘅烏克蘭喺冇耐之後成立。

地理
喺蘇烏嘅管治期間，佢哋嘅邊界變過唔少，其中最明顯嘅係喺二次大戰期間。依家烏克蘭嘅西部，有好多地都係喺呢個時間攞返嚟，而大部分都係因為佢哋嘅人口嘅大多數都係烏克蘭人。喺1919年成立嘅時候，蘇烏嘅首都係夏爾奇夫，到1934年先改做基輔。

人口
根據蘇聯喺1989年嘅人口普查，烏克蘭嘅人口係 51,706,746，喺所有加盟國之中只係排喺蘇俄後面。
林尚沃

林尚沃（粵拼：lam4 soeng6 juk1；韓文：임상옥／林尙沃 Im Sang-ok；1779年—1855年），係朝鮮中期嘅貿易商人。本貫全州。字景若（ging2 joek6；경약／景若Gyeong-yak），號稼圃（gaa3 pou2；가포／稼圃Gapo）。佢出生自平安北道嘅義州。佢攞去做MBC劇集《商道》嘅主人公，從而畀大衆所知。佢當時係朝鮮嘅首富，因爲幫王室平定兩西大亂，而破格提拔做官員，係朝鮮唯一嘅紅頂商人。

生平
佢細時以做譯官爲目標，因爲佢老豆考譯官不斷落榜。於是佢以考譯官爲目標喺老豆教育下學中文。結果林尚沃老豆拋棄咗譯官考試，從當時灣商嘅財仔度借錢，買啲禁輸品去做走私，想噉樣賺錢，結果因爲噉迎來咗悲慘。最後林尚沃一家全部變做官奴。之後佢入咗灣商去做僆仔，灣商都房認證咗林尚沃嘅能力。灣商都房畀佢從走私開始，令佢開始從事商業。1810年純祖時，佢獨佔咗國界地方嘅人蔘貿易權。1812年純祖時，因爲洪景來之亂，義州陷入危險，佢提供咗召集義兵嘅募集金、買軍需物資嘅錢。1821年，佢作爲辯誣使嘅隨行員去清國，佢用巧妙嘅方法打破咗北京商人嘅抵制同盟，用原價嘅數十倍賣曬啲嘢，賺到莫大嘅財貨。因爲佢做咗饑民救濟等慈善事業，受薦舉，喺1832年做咗郭山郡守，1834年因爲救濟義州災民嘅功勞，遞年拔擢爲龜城府使，但因爲備邊司嘅反對而退咗。以後佢嘅餘生就一邊救濟貧民，一邊同詩、酒相伴度過。佢嘅詩幾有名氣。

語錄
「財上平如水，人中直似衡。」意思係對待財物要平等到似水噉，待人要似把秤噉咁君真。
做生意要賺利益，亦都要賺得人心，能夠賺到人心嘅生意係能得到最高嘅利潤，同樣贏得信用就係一場生意賺得嘅最大資產。

軼事
清國商人爲咗壓低人蔘嘅價，於是組成團體成爲同業聯盟，聽咗呢個消息後，佢同手持人蔘嘅人見面，喺街市放火燒蔘，組成聯盟嘅清國商人見到噉，認識到人蔘、紅蔘嘅貨物會越來越少，結果佢哋都按林尚沃叫嘅價購買曬啲蔘。
林尚沃帶住灣商嘅商團時，喺走私途中遇到禹君則，佢就係日後洪景來之亂嘅頭目之一，當時作爲巨商，禹君則想同佢交涉，爲嘅係確保洪景來嘅資金源，喺禹君則嘅推薦下，洪景來入咗林尚沃底下，去做記錄倉庫存量嘅書記，後來識穿咗洪景來嘅意圖後，林尚沃送走咗佢。
有傳聞話，林尚沃同禹君則有貿易，同禹君則嘅關係好緊密，洪景來曾經坐佢面前傾謀反嘅事，傾唔成想殺佢時，禹君則嘅仔入來求佢手下留情。但呢種講法未明確。
佢爲咗得到人蔘貿易獨佔權，果敢噉畀張白紙票據（對方可以寫上想要嘅金額，畀咗白紙票據嘅人要無條件支付上面嘅財產數額）畀當時嘅吏曹判書朴宗慶，當時由佢評估獨佔權畀邊個，咁大膽嘅事引起朴宗慶嘅留意，於是搵咗林尚沃來傾偈，之後朴宗慶覺得林尚沃可靠，於是就畀咗佢獨佔權，呢件事傳爲佳話。
林尚沃同其他商人唔同，佢使錢係以人爲本，代表性嘅軼事就係佢帶住灣商去清國時，賺咗錢、返去之前，佢喺宿泊旅館遇見一個女人，佢畀父母遺棄，要出來賣身，佢就求佢救佢，於是佢將喺清國賺嘅錢（而家價值相當數千萬韓元）畀咗旅館主人，買低個女人，放佢走，之後呢個女人做咗一個富裕商人嘅正室夫人（中文：嫡妻），當林尚沃自身嘅商團又再來北京時，呢個女人嘅老公就全力支援佢，喺呢個女人嘅請求下，免除咗佢哋嘅費用，令佢哋獲得上倍嘅收益。
林崑海

林崑海（1954年2月10號—2022年2月14號）係臺灣節目製作人同企業家，三立電視創辦人之一，曾經擔任過董事長，人稱海董，民進黨派系湧言會領導人。

生平
林崑海喺臺灣高雄出世同長大。1983年，佢同張秀及張榮華等三個人合資成立三立影視，購買機器，複製錄影帶，再提供錄影帶出租店出租；公司取名「三立」影視，取「三足鼎立」之意。
1983年成立海華影視，經營出租錄影帶。
1993年9月進軍有線電視市場，推出三立頻道，1998年改名為「三立電視台」。
2010年，喺個人事業上重用黃正吉為左右手。
林崑海患頭頸癌多年，於2022年2月14號夜晚10點28分喺高雄榮民總醫院逝世，享壽68歲。

家庭
林崑海對外宣稱妻子係張秀，而兩個人並未登記結婚，張秀係三立電視總經理張榮華嘅家姐。
林嶺東

林嶺東（英文：Ringo Lam，1955年12月8號—2018年12月29號）係香港電影導演、演員。佢擅長拍動作片，代表作包括《龍虎風雲》、《監獄風雲》、《學校風雲》。佢憑《龍虎風雲》攞過香港電影金像獎最佳導演。
2018年12月29號晏晝4點幾，林嶺東老婆發覺佢喺馬鞍山屋企倒臥床上。救護員到場後證實林嶺東當場死亡，終年63歲。初步調查死因冇可疑。2019年1月9號喺大圍寶福紀念館福海堂設靈，喪禮以維新儀式進行。
林岩鷚

林岩鷚（Prunella modularis）係岩鷚科岩鷚屬嘅一種雀，主要分佈喺歐洲同亞洲嘅溫帶地區，亦畀人引入去紐西蘭。
林州

林州係中國河南安陽一個縣級市，總面積2046平方公里，人口100萬。
牧職神學院

牧職神學院（英文：Christian Ministry Institute）係香港一間神學院，院址喺新界沙田小瀝源源順圍28號都會廣場。

簡史
牧職神學院喺1995年由香港平安福音堂眾堂會聯合發起成立，結合咗1985年喺平安福音堂內部開辦嘅聯堂神學課程，同埋1993年喺香港短宣中心校友會開辦嘅牧職培訓課程而形成嘅校外課程，早期叫「香港基督徒牧職培訓學院」。學院喺1996年4月正式開課，並喺同年6月獲香港政府批准註冊為非牟利慈善團體有限公司。第一年校本部只收兩年全時間文憑科學生，第二年開始招收四年全時間學士科學生，並喺1999年9月1號正式改名為「牧職神學院」，並喺2000年6月有第一屆學士科畢業生畢業。
牧野伸顯

牧野伸顯 伯爵（日文：牧野 伸顕／まきの のぶあきMakino Nobuaki，1861年11月24號—1949年1月25號）係日本政治人，原名大久保是利，幼名伸熊，係大久保利通二仔。
佢曾經做過日本宮內大臣、福井縣知事、茨城縣知事、文部次官、日本駐意大利公使、日本駐奧地利公使、文部大臣同埋貴族院勅選議員。
日本前首相吉田茂係佢女婿，出名嘅後裔有麻生太郎、信子、武見敬三同埋吉田健一。
牧野之戰

牧野之戰，又叫武王伐紂，係周國滅商國嘅仗，唔肯定年代，估計喺公元前1130年到前1018年間。之所以叫牧野之戰，皆因喺牧野決戰。牧野喺商國京城朝歌南面，喺當今中華人民共和國河南淇縣，喺衞河北面，河南新鄉市左近。
大戰之前，商軍征伐緊西南夷，朝歌西面防守減弱，畀周國有機可乘。嗰時周王姬發領軍，帶住各方國嘅兵，向東征伐商國，商王子辛迎戰，商國唔夠打，輸清光，子辛自殺死咗。周軍殺咗好多人，血流成河。之不過呢場仗並未將商滅嗮，商仍然保住東面各方國，直到姬發死後，姬奭同姬旦征東，先至消滅嗮反抗勢力。因爲姬發死後叫武王，而子辛又叫紂，所以又叫武王伐紂。
中國斷代史入面，將子辛死睇做商代完咗，周代開始。若然用兩國史嚟睇，兩國實際一齊存在咗好多年。
牧野區

牧野區係中國河南新鄉一個市轄區，總面積80平方公里，人口27萬。
牧野悟

牧野悟（粵拼：muk6 je5 ng6；1990年11月25號—）係日本足球員，司職前鋒，效力過金澤薩維根，及FC琉球。
牧野天音

牧野天音 ，係日本嘅一個女藝人同埋配音員。
牧羊杖

牧羊杖係種士的，屬牧羊人嘅裝備，幫手驅趕羊隻避免走失。
牧羊狗

牧羊狗係經訓練後幫手睇住牧養動物（通常係羊）嘅狗，有好多唔同品種嘅狗，譬如邊界牧羊狗。
牧草地

牧草地，又叫草甸，係種主要畀草本植物生長嘅棲息地，比起一般草原潮濕。
楊志雲家族

楊志雲家族係香港一個商人家族，祖籍廣東中山，奠基人楊志雲最初做金舖起家，後來又涉足鐘錶珠寶、旅遊、酒店、地產同證券範疇，百足咁多爪，目前家族喺世界各地仍然有唔少物業收租。

歷史
楊志雲喺1916年出世，細個響中山縣立師範學校讀書，之後喺大陸做金舖生意。到1949年，楊志雲喺香港成立景福金行，最初淨係做打金同買賣金條，之後憑住成色高嘅999金條打響名堂。
1957年，楊志雲等人收購原本屬於西班牙天主教會嘅美麗華酒店，開始涉足酒店業；差唔多呢個時期，楊志雲亦都開始經營地產業務，喺港九各地起咗唔少樓，到1970年，佢同珠寶行家鄭裕彤、冼為堅等人創立新世界發展，鄭裕彤做主席，而楊志雲就係副主席，一路做到佢過身。
1985年，楊志雲因為中風過身，終年72歲，佢有5個仔，但係佢哋對喺香港嘅家業都冇乜興趣，心力都擺喺揸住一堆海外物業嘅私人家族公司楊志誠置業，最後由大仔楊秉正頂住先，並且一路放風話想賣走美麗華。
1988年，楊家將景福集團上市。
到1993年，美麗華先後由長實同中信泰富同埋恒基收購，喺一輪收購戰之後，楊家決定將34%美麗華股權賣畀恒基，有傳原因之一係長實同中信泰富喺收購之後打算將美麗華「拆骨」，而楊秉正同楊志雲夫人就想保留楊志雲一番心血，而恒基老闆李兆基應承咗呢個要求，事實上，楊秉正的確喺賣盤後繼續打理美麗華酒店，直到1995年過身。
1995年，楊秉正因心臟病發突然過身，景福主席由孻仔楊秉樑去做；美麗華就改由李兆基做主席。根據楊秉正生前所立嘅遺囑，遺產會分畀老婆洪玲君同埋慈善基金，但一直有圍繞遺產嘅官司，包括追返楊秉正生前借落嘅債、老婆洪玲君同遺囑執行人互告對方，2001年更加發生生前情人揸住遺囑附錄，要求分身家等。
2016年，出任景福主席好多年嘅楊秉樑宣佈因為個人業務而辭職，由大佬楊秉堅接任，但係過冇半年，楊秉堅就已經病死，景福之後喺2017年就交畀鄧日燊（鄧肇堅個仔）做主席，佢亦係第一個非楊家嘅人做景福主席，同一年，楊嘉成成為景福嘅執行董事，係第一個入去景福做嘅第三代，不過佢到2020年已經辭任，目前景福董事局入面嘅楊家成員得返女婿王渭濱。
楊恭如

楊恭如（英文：Kristy Yeung Kung-Yu；1974年1月7號—）係1995年亞洲小姐競選冠軍，三圍86、56、86，身高168厘米，體重48公斤，血型A型。

演出
呢個表唔完整，歡迎加料。
楊思琦

楊思琦（英文：Shirley Yeung，1978年8月7號—）係2001年香港小姐嘅冠軍，喺2018年7月差唔多四十歲嘅年紀出咗頭一本寫真集《Miss Szeki 2018》。

演出作品
呢個表唔完整，歡迎加料。
楊慧敏

楊慧敏（Mina Yeung，1993年10月19號—）係香港女模特兒，參選2019年度香港小姐競選入圍15強。

簡歷
楊慧敏喺香港大學食物及營養系畢業，亦係2016年度香港小姐競選冠軍馮盈盈嘅同系師姐，大佢一年級。讀大學嗰陣佢參加2014年FACE UStar校花選舉攞到冠軍。畢業之後，佢先後做過國泰港龍航空空姐同傳訊工作，亦一路兼職模特兒。
楊慧敏喺2019年參選香港小姐入圍，傳媒初頭形容佢似糖妹，亦有網民話佢似日本AV女優麻倉憂。皆因佢係馮盈盈嘅師姐，又做過校花冠軍，所以被睇成其中一位熱門佳麗，不過佢最後都入唔到十強。
2021年楊慧敏參選ViuTV搞嘅《最後一屆口罩小姐選舉》，代號「老闆娘」，最終入圍總決賽八強，不過佢畀一啲網民批評佢喺節目嘅態度同表現，更被翻出舊帳：2020年疫情期間，有廿幾個KOL無理到政府避免多人聚會嘅呼籲，屈埋喺半島酒店一間客房搞生日會，楊慧敏被認出係其中一位參加者。楊慧敏懷疑因為抵受唔住批評，喺Instagram出文話自己一度想飲殺蟲水同漂白水自殺。
楊應彬

楊應彬喺2015年7月13號晏昼因病冇得醫而死，終年93歲。
楊悰傑

楊悰傑係香港親中派政治人物。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
楊愛瑾

楊愛瑾（Miki Yeung，1985年2月14號—）係香港女歌手同演員，亦係當紅組合Cookies嘅成員，已獨立發展。出道前佢做過兼職模特兒，2002年正式出道成為歌手。個人發展後，佢主要從事影藝方面嘅行業，主演過好多電影。第一部擔正女主角嘅獨立電影《B420》已經喺日本獲得第19屆福岡亞洲電影節大賞，而第二部擔任女主角嘅《龍咁威2之皇母娘娘呢》票房已經破1500萬。佢雖然一直未出個人大碟，但並未放棄歌唱事業。2012年正式加盟無綫電視。

背景
楊愛瑾喺香港出世，佢爹地係香港人，佢媽咪係北京人。佢喺屋企排第二，有一個阿哥。喺屯門嘅馬錦明慈善基金馬可賓紀念中學畢業。
2001年，讀緊中學嘅佢就簽咗模特兒公司Starz People（種星堂）成為個兼職模特兒，佢不時為香港各大雜誌拍攝照片，例如Yes!等，亦拍攝過一啲電視廣告，其中較為出咗名嘅有喜之郎。
理論滲透

理論滲透（英文：Theory-ladenness）係有關科學哲學嘅一個概念，指一位研究者理解一件觀察到嘅嘢嗰陣，受到自己打前固有信嘅理論影響，例如硬係認為自己觀察到嘅嘢確認咗自己個理論。
理論化學和應用化學國際聯會

理論化學和應用化學國際聯會（英文：International Union of Pure and Applied Chemistry，簡稱IUPAC），係代表各國化學家嘅國際組織，總部響瑞士蘇黎世。
聯會最重要貢獻係規範化學物質嘅名，有關規則叫IUPAC命名法。
理查斯托曼

理查斯托曼（英文：Richard Stallman，1953年3月16號—）係美國自由軟件設計師，亦係GNU同自由軟件基金會嘅發起人。
理民府

理民府（District Office）係英國接收香港新界之後，管理新界嘅部門。理民府阿頭係理民府官，向新界政務司負責。理民府官1974年10月之前叫理民府長官，二次大戰前叫大人。
理民府職責範圍好廣泛，基本可以講係乜都包。土地註冊及買賣登記、收地賠償、排解糾紛、審裁小額錢債案件、處理地政事宜、委任諮議員、向上級反映新界人利益訴求以及代表鄉民向上級爭取利益、解釋香港政府施政計劃並爭取支持、統籌各政府部門響新界工作、蒐集政治情報、控制僭建房屋、鼓勵及協助地方發展（包括各種建設地方工程）、協助發展教育、組織各因緊急事故而來嘅救災工作、處理社會福利事宜、主持同駐港英軍嘅聯絡工作。
另外，戰後重光前，理民府亦附設有郵政局，幾乎新界嘅大小事務都喺佢管轄範圍。
理民府最後嘅分界，成為日後區議會分界藍本。

沿革
1899年4月16號，英國接收新界。1907年，理民府喺大埔成立，管轄新界所有地方，包括埋新九龍同離島。1910年，理民府分為北約理民府同埋南約理民府。北約理民府管轄大埔、沙田、上粉沙打（上水、粉嶺、沙頭角同埋打鼓嶺，即北區前身）、西貢、元朗同埋青山（即屯門前身）；而南約理民府就管轄新九龍、荃灣同埋離島。1947年，北約理民府分為大埔同元朗兩個理民府，元朗理民府管轄元朗同青山；而大埔理民府就管大埔、沙田、上粉沙打同西貢。
1948年，政府成立新界民政署，統籌各理民府工作。1956年，南約理民府分為南約理民府同荃灣理民府。1961年，理民府個裁判司法庭取消。1963年，白沙灣淡水湖計劃放棄，南約理民府同西貢理民府合併。1969年2月28日起，進行萬宜水庫計劃，撤銷南約理民府，改設西貢及離島兩個理民府。西貢理民府管轄西貢半島同將軍澳；離島理民府就管轄大嶼山、赤鱲角、南丫島同長洲。1972年，青山理民府重新命名為屯門理民府。
1974年11月，新界政務署接替新界民政署管轄七個理民府，即係荃灣理民府、西貢理民府、沙田理民府、大埔理民府、元朗理民府、屯門理民府同埋離島理民府。
1981年4月1日起，政府實施地方行政計劃，新界每一區成立區議會，而理民府就改為政務處。

辦事處
理民府轉制好多次。北約理民府辦事處響大埔運頭角里（家下香港童軍總會新界東地域總部），南約理民府辦事處響加士居道南九龍裁判署。
1970年代，每個理民府都有辦事處。有部份分散啲嘅區，有埋一個或者以上嘅分區辦事處。新界民政署總部係響深水埗大埔道嘅北九龍裁判署。另外有兩個理民府唔響區裏面，西貢理民府響牛池灣；而離島理民府就響中環。
理論

理論（英文：Theory），又叫學說，係指有系統（唔同命題之間有固定嘅邏輯關係）、對某啲特定現象作出嘅抽象化思考。
理氣

理氣，風水要素之一，以術數同占星，得出方位之好壞，涉及時間變化。佢同另一要素巒頭睇齊，兩者輕重視為派別。
理論心理學

理論心理學（theoretical psychology）泛指理論性質嘅心理學研究。
湯馬仕小火車之全明星巡遊

《湯馬仕小火車之全明星巡遊》（きかんしゃトーマス オールスター☆パレード）係2022年日本一套動畫電影。
湯馬士·梅拿

湯馬士·梅拿（德文：Thomas Müller，1989年9月13號—）係德國足球員，效力德國甲組足球聯賽球隊拜仁慕尼黑，主要司職右中場、前鋒都得，因為佢出色嘅速度、技術同埋沉著嘅態度而廣受好評。
作為拜仁慕尼黑嘅青訓產品，梅拿喺2009至2010年嘅德國甲組足球聯賽被嗰陣嘅教練雲高爾提拔去到一隊，佢喺嗰季幾乎踢晒所有比賽，幫球隊贏咗德甲及德國盃，而且晉身2010年歐聯。呢個成就令佢得到國家隊嘅青睞，球季完咗之後即刻入選咗2010年FIFA世界盃23人名單，比賽入面出場6次射入5球，拎咗季軍。之後佢被選為世界盃最佳年輕球員，以5個入球同3個助攻獲得世界盃金靴獎。
2014年6月17號，2014年世界盃G組，德國對住葡萄牙，梅拿全場攻入3球，上演呢屆賽事嘅第一個帽子戲法，最終德國以4比0大勝葡萄牙。
湯馬仕小火車之鐵路小英雄

《湯馬仕小火車之鐵路小英雄》（Thomas & Friends: Hero of the Rails）係2009年英國一套動畫電影。

劇情
呢篇文夾雜其他語言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
為慶祝湯馬仕誕生65週年，特別推出最新電影與大家見面。全片採用最新CGI 動畫製作，Thomas 與一眾火車朋友將以全新面貌登場，令人耳目一新。透過簡單故事內容，令小朋友明白到「英雄」的真正意義，包括友愛、堅忍及團隊精神等等，適合一家大細前往欣賞。
珍·古德

珍·古德係一個英國人類學家、大學教員、作家、環境保護主義者。
珊迪娜布洛

珊迪娜布洛（英文：Sandra Bullock，1964年7月26號—）係美國電影演員，2010年憑《守護有心人》成為第82屆奧斯卡金像獎最佳女主角。
珍-米高甘表

珍-米高甘表（英文：Jan-Michael Gambill，1977年6月3號—）係個美國職業網球運動員。
珍奧斯汀

珍·柯士甸喺1775年12月16號生喺漢普郡史蒂文頓個教堂院度。佢老豆喬治．奧斯汀（1731年 - 1805年）係個牧師，9歲就冇咗老豆老母，好彩有佢叔叔法蘭西斯．奧斯汀幫手，先至可以入到牛津大學。佢阿媽卡珊德拉（1739年 - 1827年）同佢老豆生咗七個仔女，珍係最細嗰個。大佬詹姆士都係讀牛津，仲寫過啲詩，對珍都有啲影響。二哥喬治就冇咩人講（聽講佢有啲語言障礙），三哥愛德華俾人收咗做養子，四哥亨利都係讀牛津。五哥法蘭西斯同細佬查爾斯．奧斯汀就一齊入咗海軍，兩個都做到提督。珍同家姐卡珊德拉一世人都好親密，而家得返卡珊德拉畫嘅一幅彩色素描係官方認可嘅珍．奧斯汀肖像，而家收藏喺倫敦國家肖像館度。不過聽講珍嘅後人仲有一幅等身大嘅彩色畫，話係畫緊十幾歲嘅珍。
1783年，珍同卡珊德拉一齊俾人寄養咗一排，喺牛津同修咸頓度讀過書。1785年到1786年，佢喺巴克郡雷丁嘅雷丁修道院女子寄宿學校讀書。當時佢讀書讀得幾好，接觸咗好多文學作品，仲讀過英文譯本嘅歌德嘅《少年維特的煩惱》。1789年佢就開始寫小說嘅雛形，不過主要係俾屋企人同朋友聽下攞嚟開心。佢將啲小說寫喺三本簿仔度，第二本入面有啲叫「愛同友誼」嘅故仔，已經見到佢嘅特色。
1795年，佢寫咗封信體小說叫「艾琳娜同瑪麗安」，第二年又寫咗「第一印象」。佢老豆寄咗封信去出版社想出版「第一印象」，但係俾人拒絕咗。1797年11月，佢用「艾琳娜同瑪麗安」做藍本，開始寫《理智與情感》。之後佢又寫咗「蘇珊」，後尾變成《諾桑覺寺》，1803年仲賣咗俾克羅斯道出版社。但係佢生前都冇出版到，要等到佢死咗之後先至同《勸導》一齊出版。

巴斯同修咸頓時期
珍·柯士甸嘅私生活冇乜變化。1801年，佢老豆將牧師嘅職位讓俾大佬詹姆士，全家就搬去當時好出名嘅療養地巴斯。聽講珍一聽到要搬屋就暈咗，但係喺巴斯嘅經歷後尾成為佢寫小說嘅重要素材。佢哋住過嘅屋仲喺度，附近仲有間珍．奧斯汀中心。呢段時間佢寫咗「華生一家」，但係冇寫完。
1801年夏天，全家去德文郡旅行，聽講珍喺度遇到佢一世人唯一鍾意嘅人。個男仔叫湯馬斯．勒弗洛伊，佢臨死前講過呢件事。1802年仲有個叫哈里斯．畢格-威瑟嘅人向佢求婚。呢個後生仔雖然有錢，但係「高大又唔靈活」，仲後生過珍6年。喺當時嘅英國中產階級，未結婚嘅女仔要成世靠老豆或者兄弟養，所以呢個求婚係個好機會。珍開頭應承咗，但係第二日就拒絕咗。
1805年1月21號，珍老豆過咗身，珍同阿媽同家姐三個人就去咗修咸頓城堡廣場五哥法蘭西斯屋企住咗一排。

喬頓時期
1809年，因為老婆過咗身嘅三哥愛德華建議，佢哋搬去咗喬頓。愛德華嘅老婆好有錢，俾咗間小屋佢哋住。而家呢間屋變咗珍．奧斯汀之家博物館，任何人都可以去參觀。
1811年，珍開始寫《曼斯菲爾德莊園》，仲用匿名出版咗《理智與情感》。1813年1月，佢又出版咗以「第一印象」為藍本嘅《傲慢與偏見》。所有作品都係匿名出版，連啲親近嘅人都唔知係佢寫。1814年5月，《曼斯菲爾德莊園》出版，但係讀者同文壇都唔知珍．奧斯汀呢個名。1815年10月，《愛瑪》出版前，因為啲巧合，佢竟然俾攝政王子喬治（後尾嘅喬治四世）請去食飯。原來攝政王子好中意珍嘅作品，所以臨時決定將《愛瑪》獻俾佢。
1816年，珍開始成日病（而家啲人覺得佢可能患咗愛狄信病），病情時好時壞。到1817年5月，佢為咗養病搬去咗漢普郡嘅溫徹斯特，但係兩個月之後嘅7月18號就過咗身。佢俾人葬喺溫徹斯特大教堂，1818年《諾桑覺寺》同《勸導》先至出版。

評價
長篇作品《分別同多感》、《驕傲同偏見》、《愛瑪》、《曼斯菲爾德莊園》、《諾桑覺寺》同《勸導》全部都係描寫平凡嘅鄉村生活，題材範圍非常狹窄，登場人物都係名門閨秀同牧師或者軍人等紳士，講述佢哋經歷重重波折之後最終喜結連理。奧斯汀本人都話，鄉下有三四個家庭就已經係寫小說嘅絕佳素材。佢喺呢啲作品入面徹底描繪咗人類嘅階級，展現人性嘅恆常，被認為係心理寫實主義嘅先驅。
同期同後世嘅作家都對佢讚譽有加。毛姆喺《世界十大小說》入面揀咗《驕傲同偏見》，話「雖然冇咩大事發生，但係就係忍唔住想翻頁」，仲讚佢銳利嘅感性同幽默嘅文筆無與倫比，喺平凡生活中發掘真實而多姿多彩嘅描寫手法好高明。曾經留學英國嘅夏目漱石喺《文學論》入面大讚：「Jane Austen係寫實主義嘅大師。佢寫出平凡而生動嘅文字，達到出神入化嘅境界。」
另一方面，同係女作家嘅夏洛蒂·勃朗特就批評佢欠缺感情，馬克·吐溫話睇佢嘅作品會有動物式嘅厭惡感，D·H·勞倫斯都對佢有負面評價。
柯士甸作品嘅一個特色就係冇反映當時嘅時代背景。佢出世嘅第二年（1776年）美國發表咗獨立宣言，佢二十歲出頭嗰陣又爆發咗法國大革命。唔知係唔係刻意，但係佢嘅作品完全冇提及呢啲大事，只係寫自己親身經歷過嘅嘢。佢都冇同當時嘅文壇有任何交往，同作家圈子完全冇關係。前面講過，佢所有作品都係用匿名發表，讀者都唔知道作者係邊個。而家仲保存落嚟嘅信，大部分都係寫畀佢家姐卡珊德拉嘅。
柯士甸嘅作品被視為英國文學嘅經典之一，備受推崇。由初級課程到各國學術會議嘅深入研究，好多大學都會研究佢嘅作品。而家喺巴斯嘅蓋伊街有個簡·奧斯汀中心，除咗展出各種資料之外，仲會搞研究同推廣活動。
「喺你心靈嘅花園種植耐性，雖然種子會好苦，但果實會好甜。」就係佢講過嘅一句說話。
奧斯汀家族嘅紋章
由2016年開始流通嘅10英鎊紙幣上面，就用咗珍·柯士甸嘅肖像。

作品嘅電影化
柯士甸嘅作品因為好親民，所以一直以來都有好多次被拍成電影同影視作品。
其中以《傲慢同偏見》最多人拍，截至2005年已經有6部電影。近年有2005年祖懷特導演，綺拉・奈特莉主演嘅電影《傲慢與偏見》。5部電視劇系列入面，BBC喺1995年製作，由珍妮花・艾莉同哥連・费夫主演嗰版評價非常之高。2001年嘅《BJ單身日記》都有受呢個故事啟發嘅人物出現。仲有好多從《傲慢同偏見》衍生出嚟嘅作品，2009年出版嘅《傲慢與偏見與殭屍》都好受歡迎，2016年仲拍咗套電影。
《愛瑪》都拍過5次電影。《理智同感性》喺1995年由李安導演拍成《理性與感性》，愛瑪·湯普遜仲攞咗奧斯卡最佳改編劇本獎。《勸導》拍過兩次電視劇，一次電影。《曼斯菲爾德莊園》同《諾桑覺寺》都有拍過電影。2016年仲有凱特·貝琴薩主演嘅短篇作品《蘇珊夫人》，改名做"Love and Friendship"拍成電影。
1980年製作嘅《曼哈頓嘅珍・奧斯汀》就講緊兩間電影公司爭住將佢僅存嘅一部話劇《查爾斯・格蘭迪森爵士》拍成電影嘅故事。
珍多冰

珍多冰係種凍嘢飲，東南亞地方比較流行，材料有綠色嘅綠豆粉條（珍多）、椰汁、椰糖同冰碎，可以再落紅豆、粟米、糯米或者涼粉。
珍妃

珍妃（粵拼：zan1 fei1；1876年2月27號—1900年8月15號），諡號恪順皇貴妃，係大清光緒皇帝載湉最鍾意嘅皇妃，滿洲鑲紅旗人。
清德宗有一后兩妃，載湉同佢最情投意合，而佢亦支持清德宗推行戊戌變法，不過慈禧太后好憎佢，喺1900年，畀崔玉貴逼令投井死咗。
慈禧太后死咗之後，珍妃獲得平反昭雪，以禮改葬。
晚清史（1840年—1911年） 改
重大事件
清皇室重要人物
重要人物
重要組織
珍妮施力

珍妮施力（Jenny Slate，1982年3月25號—）係美國女演員，出名演出作品主要係美國電影《只係個細路》（Obvious Child），亦演出過唔少電影，同埋幫動畫電影配音。
珍妮索韋

珍妮索韋（英文：Jeanne Sauvé；1922年4月26號—1993年1月26號）係加拿大新聞從業員同政治人，喺1984年到1990年間出任過第23任加拿大總督，係加拿大第一位女性行政總督。
生物群落

生物群落（粵拼：sang1 mat6 kwan4 lok6，英文：Biocoenosis），係指啲生存喺一齊而且對一啲特定嘅生存條件互相適應嘅動植物嘅總稱。
生物防治

生物防治（biological control）或者生物害蟲防治（biological pest control）係指用生物嚟防治害蟲嘅做法，例如用已知會捕食害蟲嘅動物嚟殺害蟲。
生物醫學工程

生物醫學工程（英文：Biomedical engineering）係生物工程嘅分支，專門研究將生物工程應用到醫學嘅範疇。
生物群系

生物群系（粵拼：sang1 mat6 kwan4 hai6，英文：biome），係由唔同嘅植物集群、動物集群等等嘅群落組成，係生態學上面氣候條件差唔多而且按住氣候同埋地理而劃分出嚟嘅區域。
生物色素

生物色素係生物細胞入面嘅一類化學物質，佢哋因為一啲特殊嘅化學結構，能夠反射、干涉、散射或者吸收光線。動物嘅皮膚、毛髮、眼睛等部位具有唔同種類嘅色素細胞。
生物複雜度嘅進化

生物複雜度嘅進化係指地球上嘅生命進化史當中，啲生物似乎傾向「變到愈嚟愈複雜」。
生物學家指，雖然地球上嘅生物物種絕大多數都傾向簡單（單細胞生物），不過的確地球史上開頭嗰陣冇乜複雜生物，但就慢慢變到開始有複雜生物嘅出現。
生物資訊科學

生物資訊科學（英文：Bioinformatics）係一門結合生物科學，電腦科學，資訊科學，數學同埋統計學嘅誇學科，主要係研究同整一啲可以分析同處理生理數據嘅軟件。雖然生物資訊科學同計算生物學有密切嘅關係，但係兩者係唔同學科嚟。
生物質

生物質（粵拼：sang1 mat6 zat1，Biomass）係指能夠當做燃料或者工業原料嘅有機物。
生物電腦

生物電腦（biological computer / biocomputer）係指用由生物嗰度攞到嘅分子（例如係 DNA 同蛋白質）嚟做運算，達致儲起、提取同處理數據嘅效果。
潘榮輝

潘榮輝，香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
潘有度

潘有度（粵拼：pun1 jau5 dou6；英文：Puankhequa Ⅱ；1755年—1820年11月18號），別名紹光（siu6 gwong1）、致祥（zi3 coeng4），字憲臣（hin3 san4）、容谷（jung4 guk1），商名啟官（kai2 gun1），祖籍中國福建，係廣州十三行同文行嘅第二任行主。佢繼承老頭潘振承嘅事業，做同文行行主，到嘉慶十二年（1807年）卸任兼退行。嘉慶二十年（1815年），兩廣總督蔣攸銛請佢出山，做返行商，兼且同伍秉鑑一齊做總商。同年，潘改行號叫「同孚行」。
潘梓鋒

潘梓峰（英文：Pun Chi Fung Bryan，1982年3月8號—）係香港無綫電視娛樂新聞主播，做緊有線電視主播嗰陣時叫「潘國基」，用過藝名潘梓鋒。
潘梓鋒學開功夫，佢阿爸係白眉派高手，亦係中醫開跌打館，劉德華都幫襯過。2021年8月，潘梓鋒涉嫌打傷前女友吳紫韻嘅同事鄒兆霆被人拉咗，無綫電視即刻停咗潘嘅所有工。無綫助理總經理樂易玲話件事已經進入司法程序。 最後潘被判自簽守行為三年。
潘樂祺

潘樂祺係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
潘朵拉

潘朵拉（粵拼：pun1 do2 laai1，希臘文：Πανδώρα）係希臘神話入面嘅火神赫菲斯托斯用黏土整成嘅第一個女人。
潘樂恩

潘樂恩（英文：Isis Poon，1991年8月22號—）係香港女子羽毛球手，2008年入選香港羽毛球代表隊，主力打雙打，拍檔係謝影雪。
生物回輸

生物回輸（粵音：sang1 mat6 wui4 syu1；英文：biofeedback）係一類過程，畀一個人得到有關自己身體嘅變化嘅數據，從而學識控制自己身體嘅某啲活動。
生物回輸係一種治療同訓練技術，通過測量身體生理指標，幫人學習調節控制自身生理狀態。佢基於一個基本嘅原理，就係人可以通過意識同反饋來改變自已嘅生理過程。
生物回輸用儀器監測同測量身體嘅生理指標，譬如心率、呼吸、肌肉活動、皮膚電導度同腦電噉。爾啲數據被轉換成可讀嘅形式，通常係聲音、圖像又或者視覺反饋。透過爾種即時嘅反饋，一個人可以了解到自己身體嘅生理狀態，同學習點樣通過意念同行為來調節爾啲狀態。
通過生物回輸，人可以學識調節控制一啲通常被認為係自動（冇得用意識控制）嘅生理過程，譬如心率、肌肉張力同皮膚反應。爾種技術被廣泛應用喺壓力管理、焦慮同情緒調節、疼痛管理、運動訓練同身體認知嘅領域。
值得注意嘅係，生物回輸唔能夠取代醫療，淨係可以做一種輔助治療技術。使用生物回輸係一種治療同訓練技術，通過測量同反饋身體生理指標，帮人學習調節名控制自身生理狀態。佢基於一個基本原理，即係人可以通過意識同反饋來改變自身嘅生理過程。

應用
下面係一啲生物回輸應用嘅例子。
心率變異性（英文：Heart Rate Variability, HRV）：通過監測心率變異性，可以了解到一個人嘅壓力水平同身體嘅放鬆狀態。透過訓練，人可以學識調節呼吸同心理狀態，去改善壓力管理同情緒調節能力。
肌肉電活動（英文：Electromyography, EMG）：監測肌肉嘅電活動水平，幫助一個人學習放鬆同調節肌肉張力，可以應用喺壓力緩解、疼痛管理同運動訓練爾方面。
皮膚電導度（英文：Galvanic Skin Response, GSR）：通過監測皮膚嘅電導度變化，可以了解到身體對壓力、焦慮同情緒嘅反應，對焦慮管理同情緒調節好有幫助。
腦電圖（英文：Electroencephalography, EEG）：通過監測腦部嘅電活動，可以了解到腦波頻率同模式，有助壓力管理、專注力訓練同睡眠改善。
上面祇係生物回輸應用嘅一部分，唔同生理指標可以用喺唔同嘅領域。生物回輸技術嘅目的係俾人更好咁了解同調節自身嘅生理狀態，從而提升身心健康同自我調節能力。

睇多啲
生物回輸係一個廣泛研究同應用嘅領域，有好多書籍涵蓋相關嘅主題。以下係一啲關於生物回輸嘅書籍：
《Biofeedback: A Practitioner's Guide》，作者係 Mark S. Schwartz 同 Frank Andrasik。爾本書係一本被廣泛引用嘅生物回輸專業指南，佢提供咗從理論到實踐嘅全面介紹。
《Biofeedback Mastery: An Experiential Teaching and Self-Training Manual》，作者係Erik Peper、Catherine Holt 同 Richard Harvey。爾本書介紹生物回輸嘅概念同實踐，提供一個互動學習同自我訓練手冊。
《Introduction to Quantitative EEG and Neurofeedback: Advanced Theory and Applications》，作者係James R. Evans 同 Andrew Abarbanel。本書介紹定量腦電圖（英文：Quantitative EEG）同神經反饋（英文：Neurofeedback）嘅理論同應用，特別關注腦波訓練技術。
上面祇係其中一啲關於生物回輸嘅書，重有好多其他書可以參考。
生物地球化學循環

生物地球化學循環（英文：biogeochemical cycle）係指唔同物質喺地球環境當中嘅循環過程。例如係當獵食者殺死一隻獵物並且將後者嘅肉食落肚嗰陣，就會令獵物身上嘅物質轉移去獵食者身上。
生物地理學

生物地理學係一個領域，研究物種同生態系統嘅地理分佈以及呢啲分佈受乜嘢因素影響。例如一個地區嘅緯度同海拔等嘅地理因素都會對住喺嗰度嘅生物產生具體嘅影響。
生物地理學主要研究以下幾個方面:
物種同生態系統嘅地理分佈情況，以及呢啲分佈受乜嘢因素影響。
物種分佈嘅歷史因素，譬如係物種形成、滅絕、大陸漂移、冰川期之類。
地理因素好似緯度、海拔、島嶼隔離之類係點樣影響生物嘅分佈。
生物地理學家利用地理資訊系統（GIS）呢類工具，分析同預測生物分佈嘅趨勢。
島嶼生態系統係生物地理學研究嘅重要對象，因為島嶼相對比較細，更容易觀察同研究生物分佈嘅變化。
一句講哂，生物地理學係一門跨學科嘅研究領域，整合咗生態學、進化生物學、分類學、地質學、地理學多個學科嘅知識，嚟來探討生物喺地理空間上嘅分佈規律同佢哋嘅成因。

知多啲
《Historical Biogeography: An Introduction》，Jorge V. Crisci、Liliana Katinas、Paula Posadas著，Harvard University Press出版。
《Fundamentals of Biogeography》，Richard John Huggett著。
生物學哲學

生物學哲學（英文：philosophy of biology）係指哲學家同生物學家對於「生物學應該點搞」嘅一套見解。
生物圈

生物圈包含生物同岩石圈、水圈、大氣圈嘅互動。
生物圈（粵拼：sang1 mat6 hyun1，英文：Biosphere）係地球生態系統嘅總和，孕育世界上所有嘅生命。

概論
睇埋：地球同生命
廣義上噉講，一粒行星嘅生物圈指緊喺嗰粒行星上面生活嘅所有生物嘅總體。
根據對化石嘅研究，地球嘅生物圈由 35 億年前開始有。生命係點起源學界仲未有定案，但係一般都同意生物會隨時間演變－每個生命個體所持有嘅基因都有啲唔同，佢哋當中有啲比較擅長生存同埋繁殖，而生存同繁殖能力勁啲嘅生物會更加能夠將自己帶嘅基因傳俾下一代，相反冇咁擅長生存同繁殖嘅生物可能會餓死或者俾獵食者食咗而冇辦法將自己身上嘅基因傳俾下一代，所以每一代嘅生物身上嘅基因都會唔同咗樣（呢個機制就係查理斯·達爾文提出嘅物競天擇），於是乎一個地域入面嘅生物嘅基因會一代一代噉變，經過幾百萬年變變吓就會變到同之前嘅生物完全唔同咗樣－呢個過程就係所謂嘅進化。
進化同對環境嘅適應好有關係，往往最適應到自己周圍環境嘅生物就係最得夠生存同繁殖嘅，所以一個地域嘅生物硬係會慢慢噉演變成啱嗰個地域嘅環境嘅樣－一個生物群系嘅特性會同佢哋嘅環境有關。喺赤道嘅熱帶雨林入面嘅生物物種極之豐富，生物多樣性好高。
生物學史

生物學史係指生物學呢門領域嘅史。

古希臘
睇埋：唯物論
早喺古希臘嗰陣時，經已有哲學家喺度研究傳統定義上嘅生命，不過佢哋嘅諗法多數都唔受現代科學接納。最早期有關生命嘅理論係由唯物論（materialism）嗰度走出嚟嘅，呢種思想認為宇宙入面淨係得物質，冇靈魂呢啲非物質嘅嘢，而對於唯物論者嚟講，生命只不過係一種複雜嘅物質，而唔係乜嘢靈魂；另一方面，又有思想家唔認同呢種諗法－主流古希臘學者會喺古希臘文入面區分兩個字：一個係「ζωή」（zoe），解做「（有靈魂嘅）生命、動物」，派生英文字「zoology」（動物學）；另一個係「βίος」（bios），解做「生活、生計」，派生英文「biology」（生物學）。呢個區別好影響後世西方哲學、尤其是基督教倫理對「生命」嘅睇法，將「生命」呢樣嘢分成「超越肉體嘅生命」（zoe）同埋「肉體嘅生命」（bio）兩個層次。
古希臘思想家又有喺度諗生命嘅組成：公元前 430 年嘅哲學家恩培多卡勒（Empedocles；希臘文：Ἐμπεδοκλῆς）提出咗個諗法，認為宇宙入面所有嘢－包括生物－都係由四種元素組成嘅：地、水、火、同埋風。佢相信世上所有嘅變化都係由呢四種元素嘅排列嚟解釋得到，而各種嘅生物就係呢四種元素以啱嘅方法溝埋一齊得出嘅結果；另一方面，公元前 460 年出世嘅哲學家德謨克利特（Democritus；希臘文：Δημόκριτος）就啱啱相反，認為生命嘅本質係有靈魂，主張火係同生命最有啦掕嘅元素（因為生命都係會產生熱力嘅），並且認為熱嘅原子會產生靈魂，令到啲嘢有生命。
公元前 322 年出世嘅希臘哲學家阿里士多德好睇重生命研究，亦都寫咗佢對生命呢個概念嘅睇法。佢提出物形論（hylomorphism），話宇宙入面所有嘢都有物質同形態（form），而一件有生命嘅嘢嘅形態就係佢嘅靈魂（希臘文：ψυχή，讀做「psyche」；拉丁文：anima）。佢認為靈魂有分三種：植物嘅靈魂係最簡單嘅，呢種靈魂淨係識得做生長同埋繁殖呢啲基礎功能；而動物嘅靈魂既有呢啲功能，又曉郁同埋感受；人類獨有嘅理性靈魂（rational soul）就更上一層樓，仲有思考嘅能力同埋意識。阿里士多德仲提出話物質係形態嘅必要條件：一定要有物質先至可以有形態，所以冇身體嘅嘢係唔會有靈魂嘅（但有身體唔等如會有靈魂）。佢將靈魂分三種嘅做法，雖然話啱唔嗮（例如係植物其實識郁，只係郁得好慢），但係智能呢家嘢似乎真係依「植物－動物－人類」嘅次序上升。植物冇乜嘢智能可言，動物幾乎係全部都或多或少噉有啲智能，而人類就出咗名係動物之中最聰明嘅。物形論雖然喺現代學角度上啱唔晒，但仍然對後世嘅生命研究產生影響。
阿里士多德個諗頭嘅圖解；佢認為靈魂有分三種。

中世紀
羅拔虎克用嘅顯微鏡嘅設計圖達爾文嘅相，19 世紀中影嘅；佢嘅物競天擇理論改革咗成個生物學界。
喺中世紀（5 至 15 世紀），生物學都仲未有大嘅進展。喺羅馬帝國冧咗之後，佢哋啲知識好多都喺歐洲失傳咗，搞到歐洲進入咗一段黑暗時代。古羅馬同古希臘嘅知識有喺近東同中東嗰度留存咗落嚟－拜占庭帝國嘅人同阿拉伯人將古希臘人嗰啲醫學同生命研究著作譯做佢哋啲話，但佢哋唔多做生物方面嘅研究，只不過係後尾做到將古希臘嘅知識傳返過去歐洲。中世紀啲歐洲人將古希臘發展出嚟嘅嗰套醫術攞咗嚟用，但係好少可會質問嗰套知識或者嘗試將佢發展上去。中世紀歐洲嘅大學喺哲學同物理學等領域嘅研究有啲睇頭，但係生物學依然未有進展，事實上喺嗰時生物學連獨立嘅學科都唔係。總體嚟講，中世紀嘅人類喺生命研究方面冇乜特別嘅作為。

科學革命
睇埋：科學革命
生物學真正嘅開端要數 17 至 18 世紀嘅科學革命（The Scientific Revolution）時期。喺打前少少嘅文藝復興時代，歐洲人對古希臘古羅馬嘅文明同思想興趣大增，令到科學嘅火花開始喺歐洲重燃，好似係達文西噉，就成日都幫手研究人類同埋動物嘅身體，仲對解剖學做咗些少貢獻。而喺 17 至 18 世紀嗰陣，歐洲仲掀起咗科學革命嘅熱潮：喺嗰個時代，有好多歐洲學者都開始嘗試用科學方法嚟研究各種大自然嘅嘢，包括咗生物。呢樣嘢令到生物學－研究生命嘅科學領域－開始萌芽。另一方面，顯微鏡嘅發明亦都令到對生命嘅理解有咗飛躍性嘅進步：英國科學家羅拔虎克（Robert Hooke）喺 1665 年出版咗《Micrographia》（粵文：微物圖誌）呢本著作，詳細噉記錄咗佢自己用顯微鏡睇到嘅各種微生物。打後少少喺 17 世紀尾，有埋荷蘭科學家列文虎克（Antoni van Leeuwenhoek）等人對顯微鏡做各種改良，歐洲人成功噉發現咗細菌同好多其他微生物。顯微鏡嘅發展，開拓咗以細胞為生物單位嘅科學認識，為現代生物學對生命嘅定義（細胞學說）奠基。
喺科學革命時期，學者亦都致力將已知嘅生物分類同埋改名。瑞典生物學家林奈（Carl Linnaeus）喺 1735 年提出咗佢嗰套生物分類法，跟手喺 1750 年代幫佢所知嘅生物改好嗮啲學名，呢兩樣嘢對於現代生物學嚟講都仲係好緊要，而且林奈－同好多佢同期嘅歐洲學者－發表咗好多對生物嘅諗法，當中法國數學家布豐伯爵（Comte de Buffon）甚至仲有諗過進化呢條橋。雖然林奈同布豐伯爵等學者嘅嗰柞諗法有好多都畀及後嘅科學家證實咗係錯嘅，但係佢哋啲研究依然係為現代生物奠定咗個基礎。

物種起源
内文：物種起源
現代生物學嘅開端喺 19 世紀。嗰個時期最出名嘅要數英格蘭自然學家查理斯·達爾文（Charles Darwin），佢對進化同物種形成等現象作出咗深思，並且喺 1859 年發表咗佢嗰本好出名嘅名著《物種起源》（On the Origin of Species），提出咗物競天擇嘅諗法解釋進化嘅現象，認為無論同種定異種嘅生物都會喺個環境嗰度爭生存所需嘅資源（例如係嘢食同水），爭嬴嘅就有得生存落去，跟手就繁殖以及將自己身上嘅基因傳畀下一代，所以一個物種嘅基因庫會一代一代噉變，經過幾百萬年就會變到完全唔同咗樣。
達爾文個理論喺啱啱提出嚟嗰陣喺學界有唔細嘅爭詏，但最後各種嘅證據－由化石以至實驗觀察等－都係撐達爾文個諗法嘅。而到咗廿一世紀，達爾文個理論已經俾科學家廣泛噉應用喺醫學同埋人工智能等嘅好多個領域嗰度（例子可以睇遺傳演算法），而且喺理論上仲有新嘅發展，例如係用物競天擇嘅理論嚟解釋利他嘅行為呀噉。
石井肇

石井肇（1959年5月26號—）係退役日本足球員，教練，執教過札幌岡薩多，及仙台七夕。
石井茂巳

石井茂巳（1951年7月7號—）係日本足球員，司職後衞，曾經喺1974～1979年間爲日本足球代表隊出場15次。
石井街道

石井街道 (廣州)：喺中國廣東省廣州市白雲區。
石井街道 (深圳)
石井街道 (吉林)：喺中國吉林省吉林市豐滿區。
石井綾

石井綾（1993年6月24號—）係日本足球員，司職守門員，效力沼津青藍。
石井義信

石井義信（1939年3月13號—2018年4月26號）係日本足球員，司職中場，曾經喺1962年爲日本足球代表隊出場1次。
石井萌萌果

石井萌萌果 ，係日本嘅一個女演員。

拍過嘅作品一覽
呢個表唔完整，歡迎加料。
石井真

石井真 ，係日本嘅一個男配音員。

配音作品一覽
呢個表唔完整，歡迎加料。
石井秀典

石井秀典（1985年9月23號—）係日本足球員，司職後衞，效力德島漩渦。
申效涉

申效涉（1992年5月3號—），藝名Crush，係大韓民國嘅一個男藝人同埋歌手。
申昇勳

申昇勳，係大韓民國嘅一個男藝人同埋歌手。
申打剌銀行

申打剌銀行（英文：The Central Bank of Western India，意為西印度中央銀行）係舊時一間銀行，做舊時英國、中國、印度等地嘅匯款。英文Central，來到香港，就譯音成廣東話申打剌。佢響香港開咗分行，係遠東嘅基地。間銀行因1886年孟買經濟危機而執笠。
申打喇銀行，有同日本發過銀紙。當時日文叫間銀行做英商滙川老銀行，係日本第一間外國銀行，1863年響江戶附近嘅橫濱開張。
申東佑

申東佑（1991年6月16號—）係大韓民國嘅一個男藝人同埋歌手。
申東泫

申東泫，係大韓民國嘅一個男藝人同埋歌手。
申智秀

申智秀，係大韓民國嘅一個女藝人同埋歌手。
申時行

申時行（1535年—1614年），字汝默，號瑤泉，係大明萬曆年間內閣首輔，萬曆十一年（1583年）到萬曆十九年（1591年）在位。佢係南直隸長洲縣（而家江蘇蘇州）人。
申東旭

申東旭，係大韓民國嘅一個男藝人同埋演員。
申成祿

申成祿，係大韓民國嘅一個男藝人同埋演員。
申智珉

申智珉，係大韓民國嘅一個女藝人同埋歌手。
瀧通世

瀧通世係大日本帝國足球員，司職前鋒，曾經喺1927年爲日本足球代表隊出場1次，重參加過1927年遠東運動會。
瀨口拓彌

瀨口拓彌（1988年11月30號—）係日本足球員，司職守門員，效力讚岐卡馬達馬尼。
瀧澤

瀧澤（粵拼：lung4 zaak3；日文：滝沢(Takizawa)）係日本岩手縣一個市，人口6萬。
瀧澤修平

瀧澤修平（1993年7月19號—）係日本足球員，司職後衞，效力FC琉球。
瀧谷亮

瀧谷亮（1994年2月16號—）係日本足球員，司職前鋒，效力FC岐阜。
瀨古步夢

瀨古步夢（2000年6月7號—）係日本足球員，司職後衞，效力過大阪櫻花。
瀨名快伸

瀨名快伸 ，係日本嘅一個男配音員。

配音作品一覽
呢個表唔完整，歡迎加料。
瀨尾智美

瀨尾智美係日本足球員，曾經喺1986年為日本女子足球代表隊出場1次。
瀧田樹里

瀧田樹里 ，係日本嘅一個女藝人同埋配音員。
熱帶雀

熱帶雀，又叫熱帶鳥，學名鸏屬（Phaethon），係雀嘅一個屬，生物分類係隸屬鳥綱鸏形目鸏科，下面細分三個物種。
熱帶雨林

熱帶雨林係喺地球上一種成日見嘅生境（ecosystem），大概位於於北緯10度、南緯10度之間嘅熱帶地方，主要分佈喺東南亞、澳洲、南美洲亞馬遜流域、非洲剛果河流域、中美洲、墨西哥同太平洋嘅島。
熱帶雨林氣候

熱帶雨林氣候（Tropical rainforest climate）係哥本氣候分類法入面其中一個氣候分類，代號Af，主要集中喺赤道嗰一帶，又熱又多雨，對應植被係熱帶雨林。
白靈菇

白靈菇（粵拼：baak6 ling4 gu1；學名：Pleurotus nebrodensis），又寫做百靈菇，係側耳科側耳屬嘅真菌兼食用菇，亦俾國際自然保護聯盟（IUCN）列咗入極危品種。
白頭單

白頭單, 係一啲無事實跟據嘅單據, 多數用手寫, 無得核查嘅。多數指一啲飲食娛樂開支收條。白頭單無印公司抬頭, 地址, 電話, 無公司印章。 白頭單, 嚮公司核數多數唔接受, 唔認為當會計開支文件。
白靴兔

白靴兔（學名：Lepus americanus）係兔科兔屬嘅其中一個種。
白領

白領係指做嘢唔使體力勞動嗰啲職工，譬如文員、秘書，通常都係坐寫字樓。皆因喺傳統入面，佢地返工會著白色領嘅衫，所以就叫「白領」。
白靜

白靜（簡化字：白静，Bai Jing，1983年6月4號—2012年2月28號）係中國女演員，遼寧調兵山市（當時嗌鐵法區）人，中央戲劇學院表演系本科畢業。
2010年，白靜參演電影《鐵人》獲提名第30屆大眾電影百花獎最佳女主角；2011年獲第13屆中國電影表演學會獎金鳳凰獎。
2012年2月28號，白靜喺屋企畀老公周成海攞刀拮死。
2015年3月，白靜案「第三者」喬宇詐騙罪一審被判11年有期徒刑。
白頭山：火山浩劫

《白頭山：火山浩劫》（英文：Ashfall）係一套2019年上畫嘅南韓電影，由李海準、金丙書執導，李炳憲、河正宇、馬東石、秀智、田慧振主演。
盧建旺

盧建旺，美籍華人，中國共產黨間諜，有份以「美國長樂公會」名義，幫中共設立「海外警察站」，協助中國政府進行監控、統戰任務。
佢長期擔任中共海外打手，政治上佢支持兩岸統一，曾經協助中共組織反對法輪功抗議活動同埋蔡英文過境美國。
喺2023年4月，佢同另一中共間諜陳金平被美國聯邦調查局拘捕。
盧慕貞

盧慕貞係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
盧循

盧循（粵拼：lou4 ceon4；？—411年），別名元龍（jyun4 lung4），字於先（jyu1 sin1），范陽涿縣（而家河北涿縣）人，東晉末年農民起義領袖，亦係起義領袖孫恩嘅妹夫。

起義
孫恩起義失敗之後，盧循繼續帶住剩低嘅部衆同晉朝對抗。元興二年（403年），盧循帶兵從水路南下到廣州，同刺史吳隱之喺南箕臺駁火，並夾生捉咗吳隱之。後尾喺番禺河南（而家海珠區）築城。義熙六年（410年），劉裕北伐，徐道覆想話乘機返上去攻打晉都城建康，盧循就用咗佢條竅；於是劉裕就派將領沈田子、孫處砌佢。收尾盧循見形勢唔妥，自己橫掂都係死，於是自殺。
據講，南方嘅蜑家係當年盧循嘅後人。
盧恩杜拉

盧恩杜拉（法文：Péguy Makanda Luyindula，1979年5月25號—）係法國一足球員，司職前鋒，效力緊美國職業足球大聯盟球隊紐約紅牛。
盧恩魔法

盧恩魔法（英文：runic magic）係指用盧恩字母施嘅魔法。考古學研究指，古代嘅日耳曼人會用盧恩字母寫嘅嘢做祈福同占卜等嘅嘢，而廿世紀起奇幻故仔就有喺度講啲人用盧恩字母施展魔法。
盧惠光

盧惠光（英文：Ken Lo，1959年3月17號—）係香港武打男演員，柬埔寨出世，泰國成長，1977年到香港打工，1984年因為識到李修賢畀佢賞識，開始演出影視作品，多數都係港產電影。
盧志勳

盧志勳，係大韓民國嘅一個男藝人同埋歌手。
盧恩字母

盧恩字母（粵拼：lou4 jan1 zi6 mou5 | 英文：runes）係種已經無人用嘅字母，喺中世紀歐洲用嚟寫一啲北歐日耳曼語族嘅語言，主要喺斯堪的納維亞半島同不列顛群島用。
盧恩字母嘅一啲字母後來借咗入羅馬字母入面，用來表示一啲當時用拉丁字母表示唔到或者搞唔清楚嘅聲，爾啲字母包括 þ 同 ƿ 兩個:80，當中 ƿ 已經無人用。
熱座模式

熱座模式（hotseat）係喺某啲回合制電子遊戲當中會見到嘅遊戲模式，指真人玩家輪流噉控制隻遊戲嘅主角嚟玩，例如係 Wii Sports 當中嘅某啲運動就要求多個玩家輪流上場。「熱座」呢個詞源自街機，啲玩家輪流坐上去座機個位度玩。
熱戀100天

《熱戀100天》（英文：100 Days of Love II）係香港奇妙電視製作嘅電視劇，由林耀聲、李靖筠、麥子樂、唐貝詩主演，用校園戀愛做主題。呢套劇係《100天Best Before》系列四套劇嘅第二套。呢套劇由2017年10月19號到11月1號逢禮拜一到五20:30-21:30喺奇妙77台播，總共10集。
熱情如火

《熱情如火》（Some Like It Hot）係套美國嘅電影，喺1959年3月29號上畫。呢套戲嘅主角係瑪莉蓮夢露、積林蒙同埋佐治拿夫。
熱成層

熱成層係地球大氣層第二近太空嗰層，離地80到800公里，對上係散逸層，對落係中間層。
熱手謬誤

熱手謬誤（粵拼：jit6 sau2 mau6 ng6）係一種常見嘅錯誤信念，指啲人諗住一件事已經發生咗幾次，「下次就實會再發生」。

數學背景
内文：或然率論同統計獨立
首先，要講講或然率論嘅獨立概念。响或然率論當中，如果話兩件事  同  彼此獨立，即係話無論  有無發生， 發生嘅或然率都唔會變，反之亦然。用數學式講，即係話設
做「 發生嘅或然率」
 做「 發生嘅或然率」
以下嘅式會成立：
—已知  發生咗， 發生嘅或然率依然係  咁多，而且將兩件事件位置掉轉，上述講嘅嘢依然成立。
實證嘅統計學研究表示，好多事件都係獨立嘅。但係好多人理解唔到「呢啲事件查實係彼此獨立嘅」，成日會有好似「之前連續十次出紅，下次一定都係出紅」噉嘅諗法。
磐城

磐城係日本福島縣一市，亦係縣第一大城，人口34萬。
磁雙極

磁雙極（magnetic dipole）係指一個磁場嘅兩個極。
磅重磅

磅重磅（粵拼：bong6 cung5 bong2），簡稱磅，係磅重嘅架撐，可以測量一樣嘢嘅重量同質量。
古時嘅磅主要靠槓桿原理去磅重，現代就多數用電子磅。

嗌法
磅重磅嘅英文名叫 weighing scale。
磅巷

磅巷（英文：Pound Lane）係香港上環一條馬路，由荷李活道開始，去到醫院道。
磅林站

磅林站（英文：Bounds Green tube station）係英國倫敦地下鐵皮卡迪利綫嘅車站，屬第3同4收費區，喺大倫敦哈林蓋區。
秘密

秘密（粵音：bei3 mat6）係指「將資訊隱藏起嚟，等外人冇得知」嘅行為。喺商業同軍事等嘅領域上，人成日都會想將啲資訊保密唔俾對手知，會用到密碼學等嘅複雜技術。
秘密國家警察

秘密國家警察（Geheime Staatspolizei；縮寫：Gestapo，粵音似嘅斯他蒲，國語音譯蓋世太保）係納粹德國嗰陣時嘅秘密警察，由黨衛隊控制。佢哋成立初期係一個秘密警察組織，後來又加入咗好多黨衛隊嘅成員，一齊去做「最終解決方案」。
1933年春，希特拉出任威瑪共和國總理，而赫爾曼·戈林就接管普魯士警察局。戈林就喺1933年4月26號成立政治警察組織秘密國家警察，核心成員係普魯士警察。
1934年，喺希特拉嘅調停下，希姆萊嘅黨衛隊接管咗「蓋世太保」呢個秘密國家警察組織。
二次大戰爆發之後，大量秘密國家警察跟住德國國防軍去到佔領區，係嗰度組織咗好多隊輔警部隊，而呢啲輔警部隊全部都係聽嗮秘密國家警察支笛，成為組織嘅其中嘅一部分。秘密國家警察有「預防性逮捕權」。喺納粹德國時期，有成千上萬嘅共產黨、左派、社會民主黨、異見人士同猶太人之類嘅人，喺未經過法律程序之下俾蓋世太保捉去集中營，而其中大部人都有受到拷問、虐待，或者直接拎去打靶。
秒殺

秒殺，兩人決鬥，用好短時間就決勝負，出自日本摔角。講到用幾秒就得出勝負。事實上無咁嚴，要喺一分鐘之內。咁祇不過比喻，以示兩方實力有極大差距。
隻字出自日本職業摔角週刊，一九九三年九月廿一號。五場比賽用十三分五秒，結果用秒殺來報。
日本有得好廣，連政治上都有用。唔單止日本用，喺香港都好流行，甚至用喺買賣之上，短時間賣清。
秒速殺機

《秒速殺機》（粵拼：miu5 cuk1 saat3 gei12，英文：The Mechanic）係套喺2011年上畫嘅美國驚慄片，主角係積遜史達頓。
王澤生

王澤生（WONG Chack Sang Jackson，1930年—1994年）係香港畫則師，王歐陽（香港）創辦人。佢嚮香港出世，係廣東省潮州人，太太係香港慈善藝術家王梁潔華。

名堂
1955年香港大學建築學系畢業，獲譽學士銜。
香港建築師學會資深會員
新加坡建築師學會會員
香港註冊建築師
1957年創辦王伍建築工程師事務所
1964年創辦工伍歐陽建築工程師事務所
1972年創辦王歐陽建築工程師事務所
1973年當選香港建築師學會會長
王歐陽（香港）有限公司董事
王歐陽（土木結構工程）有限公司董事
王歐陽（機電工程）有限公司董事
王歐陽（設計）有限公司董事
王歐陽（新加坡）私人有限公司董事
王歐陽（馬來西亞）有限公司董事
王滬寧

王滬寧（粵拼：wong4 wu6 ning4，1955年10月6號—），山東萊州人，喺上海出世，中華人民共和國政治學家、政治理論家。中國共產黨現任領導人之一，第19屆中央政治局常委、中央書記處書記。之前係中共第十八屆中央政治局委員、中央政策研究室主任。成日被人認為係江澤民、胡錦濤、習近平三任總書記嘅理論家。中共十九大之後當選中共中央政治局常委，排第五。
王漢傑

王漢傑，香港親中派政治人，香港再出發大聯盟發起人之一。
王源美

王源美（英文：Guan Bee Ong）係香港醫學教授。佢喺婆羅乃出世。

生平
王源美喺婆羅乃古晉出世。 1940年代，佢喺香港大學讀醫，但係1941年日軍入侵香港嗰陣，香港大學遷到中國大陸。王源美同書友行咗成3個月之後，喺重慶繼續讀書。 戰爭結束後，1947年，佢喺香港大學攞到MBBS學位。